text:
Tudiku mua kumanya tshidi Nzambi bulelela anyi?
Philon wa mu Alexandrie, muena nkindi wa mu bidimu lukama bia kumpala udi wamba ne: “Malu a Nzambi kaatu umvuika to.”
Shaula wa ku Tâso wakambila bena nkindi ba mu Atena mu bidimu lukama bia kumpala ne: “Nzambi kena kule ne yonso wa kutudi to.”
PAUDI ubala biambilu bibidi ebi, ntshiepi tshidi tshipetangana ne mmuenenu webe? Bantu ba bungi batu bamona ne: mêyi a Shaula wa ku Tâso udibu babikila kabidi ne: mupostolo Paulo aa mmêyi adi akankamija. (Bienzedi 17:26, 27) Mu Bible mudi mêyi makuabu a mushidu eu. Tshilejilu, Yezu wakenza disambila divua difila dishindika dia ne: bayidi bende bavua mua kufika ku dimanya Nzambi ne kupeta mabenesha ende.—Yone 17:3.
Kadi, bena nkindi bu mudi Philon bavua bobu ne wabu mmuenenu wa malu. Bavua bela meji ne: katuena mua kumanya Nzambi nansha kakese bualu malu ende kaatu umvuika to. Kadi tudi mua kupetela bulelela penyi?
Bible udi uleja patoke ne: kudi amue malu adi atangila Nzambi adi makole bua bantu kuumvua. Tshilejilu, bantu kabena mua kumanya bule bua tshikondo tshia dikalaku dia Nzambi, bualabale bua lungenyi luende ne ndondo wa meji ende to. Bidi bipitshila ngumvuilu wa bantu. Kadi, ngikadilu ya Nzambi eyi kayena itupangisha bua kumumanya to. Nunku, tuetu tuelelangana meji pa malu manene aa bidi mua kutuambuluisha bua ‘kusemena pabuipi ne Nzambi.’ (Yakobo 4:8) Tukonkononayi bilejilu bikese bia malu atudi katuyi mua kumvua aa. Pashishe netumone ngikadilu ya Nzambi itudi mua kumvua bimpe.
Nngikadilu kayi idi mikole bua kumvua?
DIKALAKU DIA NZAMBI DIA TSHIENDELELE: Bible udi ulongesha ne: Nzambi udiku bua “kashidi ne kashidi.” (Musambu 90:2, MMM) Mu mêyi mukuabu, Nzambi katu ne mbangilu ne kakuikala ne nshikidilu to. Bilondeshile mudi bantu bela meji, ‘bungi bua bidimu biende kabuena mua kumanyibua.’—Yobo 36:26.
Mudibi mua kukuambuluisha: Nzambi mmulaye bua kukupesha muoyo wa tshiendelele wewe mufike ku dimumanya bushuwa. (Yone 17:3) Mmunyi muvua mulayi eu mua kuikala mulelela bu Nzambi kayi ushala ne muoyo kashidi? Anu “Mukalenge wa tshiendelele” ke udi mua kukumbaja mulayi eu.—1 Timote 1:17.
LUNGENYI LUA NZAMBI: Bible udi ulongesha ne: “lungenyi luende kaluena kujingulula,” bualu meji ende mmapite etu kule ne kule. (Yeshaya 40:28; 55:9, MMM) Bible udi wela lukonko ludi lueleshisha meji elu: ‘Mmuntu kayi udi mumanye meji a Mukelenge bua kumuyisha yeye?’—1 Kolinto 2:16.
Mudibi mua kukuambuluisha: Nzambi udi ukumbana kuteleja miliyo ne miliyo ya masambila musangu umue. (Musambu 65:2) Utu kabidi mumaye patu mushamusha wonso ukuluka panshi. Lungenyi lua Nzambi ludi mua kupata bua bungi bua malu, bimupangisha bua kuteleja masambila ebe anyi? Tòo, bualu lungenyi luende kaluena ne mikalu. Bualu bua mushinga mbua ne: wewe ‘udi ne mushinga mupite wa mishamisha ya bungi’ ku mêsu kuende.—Matayi 10:29, 31.
NJILA YA NZAMBI: Bible udi uleja ne: muntu kena mua ‘kujingulula mudimu wa Nzambi wakenzaye ku tshibangidilu tshia buloba too ne ku nshikidilu kuabu.’ (Muambi 3:11) Nunku, katuakumanya malu onso pa bidi bitangila Nzambi to. Kakuena muntu udi mua “kulondolola” meji adi mu njila ya Nzambi to. (Lomo 11:33) Kadi Nzambi mmusue kumanyisha njila yende kudi bantu badi basue kumusankisha.—Amosa 3:7.
Bantu kabena mua kumanya bule bua tshikondo tshia dikalaku dia Nzambi, bualabale bua lungenyi luende ne ndondo wa meji ende to
Mudibi mua kukuambuluisha: Wewe ubala Bible ne umulonga, kuakulekela kulonga malu mapiamapia adi atangila Nzambi ne njila yende to. Ebi bidi biumvuija ne: tudi mua kusemena pabuipi ne Tatu wetu wa mu diulu bua kashidi.
Malu audi mua kumanya
Bu mutudi katuyi mua kumvua bimpe imue ngikadilu ya Nzambi, kabiena bisua kumvuija ne: katuena mua kufika ku dimumanya to. Bible udi ne malu a bungi adi atuambuluisha bua kumanya Nzambi bimpe. Tukonkononayi bimue bilejilu:
DÎNA DIA NZAMBI: Bible udi utulongesha ne: Nzambi mmudinyike dîna. Udi wamba ne: ‘Meme ndi Yehowa, adi ndîna dianyi.’ Dîna dia Nzambi didi disanganyibua mu Bible misangu mitue ku 7000 kupita mêna makuabu adimu.—Yeshaya 42:8.
Mudibi mua kukuambuluisha: Yezu wakamba mu disambila diende dia tshilejilu ne: “Tatu wetu udi mu diulu, banemeke dina diebe.” (Matayi 6:9) Udiku kabidi mua kutela dîna dia Nzambi mu masambila ebe anyi? Yehowa mmusue kusungila muntu yonso udi unemeka dîna diende.—Lomo 10:13.
MUABA UDI NZAMBI MUSOMBELE: Bible udi ulongesha ne: kudi miaba ibidi: muaba udikauyi umueneka udi bifukibua bia mu nyuma bisombele ne buloba ne tshibuashibuashi bitudi tumona ne mêsu. (Yone 8:23; 1 Kolinto 15:44) Mu Bible, muaku “diulu” utu misangu ya bungi uleja muaba wa mu nyuma. Mu “diulu” amu ke muaba udi Mufuki musombele.—1 Bakelenge 8:43.
Mudibi mua kukuambuluisha: Udi mumvue tshidi Nzambi bimpe menemene. Mufuki ki mbukole budi kabuyi bumueneka budi miaba yonso ne mu bintu bionso to. Yehowa mmuntu mulelela udi musombele pa muaba mumanyike. Kabidi “kakuena tshifukibua tshidi tshisokome ku mêsu kuende.”—Ebelu 4:13.
BUMUNTU BUA NZAMBI: Bible udi ulongesha ne: Yehowa udi ne ngikadilu milenga. “Nzambi udi dinanga.” (1 Yone 4:8) Kena mua kushima to. (Tito 1:2) Kena ne kansungansunga, mmuule tente ne luse, uditeka pa muaba wa bakuabu ne katu ukuata tshiji lubilu. (Ekesode 34:6; Bienzedi 10:34) Bantu ba bungi badi mua kukema padibu bumvua ne: Mufuki mmusue kudia “bulunda bujalame” ne bantu badi bamunemeka.—Musambu 25:14.
Mudibi mua kukuambuluisha: Udi mua kulua mulunda wa Yehowa. (Yakobo 2:23) Nunku, wewe mumanye bumuntu bua Yehowa, udi mua kumvua miyuki ya mu Bible bimpe.
‘UMUKEBE’
Bible udi uleja bimpe tshidi Yehowa Nzambi. Mbipepele bua kumanya tshidiye. Mufuki mmusue bua ufike ku dimumanya. Dîyi diende didi diamba ne: ‘biwamukeba, neumupete.’ (1 Kulondolola 28:9) Kuenaku mua kubala Bible ne kuelangana meji a malu adimu bua ufike ku dimanya Nzambi anyi? Wewe wenza nunku, Bible udi ulaya ne: Nzambi ‘neasemene pabuipi nebe.’—Yakobo 4:8.
Udi mua kudiebeja ne: ‘Meme tshiyi mumvue malu onso adi atangila Mufuki, mmunyi mundi mua kulua mulunda wende?’ Tukonkononabi bualu ebu: Mulunda wa munganga wa pa muoyo udiku muenzejibue bua kupeta diplome dia bumunganga anyi? Nansha kakese! Mulunda wa munganga udi mua kuikala ne wende mudimu udiye wenza mushilangane ne wa munganga. Kadi badi mua kuikala anu balunda ba pa muoyo. Tshia mushinga ntshia se: mulunda wa munganga mmumanye bumuntu bua munganga, tshidiye musue ne tshidiye kayi musue. Bia muomumue, Bible udi mua kukuambuluisha bua kumanya bumuntu bua Yehowa anu muudi musue, bua kukolesha bulunda buebe nende.
Bible kena wakula malu a Mufuki pa mutu pa mutu to, kadi udi ne malu a bungi adi mua kutuambuluisha bua kufika ku dimanya Nzambi. Udiku musue kulonga malu a bungi adi atangila Yehowa Nzambi anyi? Bantemu ba Yehowa badi balongesha bantu Bible tshianana ku mbanza yabu kabayi bafuta makuta. Tudi tukulomba bua kukeba Bantemu ba Yehowa ba muaba uudi musombele anyi buela mu site wetu wa www.jw.org, ku Enternete.


c: text/html

text: 43 Pashishe wakaya nanyi ku tshiibi tshidi tshitangile ku est.+2 Kuoku aku meme kumona butumbi bua Nzambi wa Isalele bufumina ku est,+ ne dîyi diende divua bu mukungulu wa mâyi a nkuaka mukole;+ ne buloba buakatokeshibua ne butumbi buende.+3 Tshimvua mumone tshivua bu tshikena kumona tshingakamona pamvua* mulue bua kubutula tshimenga, ne tshiakamueneka bu tshingakamona pabuipi ne musulu wa Kebâ;+ ke meme kutua mpala panshi.4 Pashishe, butumbi bua Yehowa buakabuela mu ntempelo* lua ku tshiibi tshidi tshitangile ku est.+5 Pashishe, nyuma wakangambula, kuyaye nanyi mu lubanza lua munda, meme kumona ne: ntempelo uvua muwule tente ne butumbi bua Yehowa.+6 Pashishe, ngakumvua muntu wakuila nanyi mu ntempelo, ne muntu au wakalua, kuimanaye ku luseke kuanyi.+7 Wakangambila ne:“Muana wa muntu, eu mmuaba wa nkuasa wanyi wa bukalenge+ ne muaba wa kudiatshila makasa anyi,+ muaba ungasombela munkatshi mua tshisamba tshia Isalele bua kashidi.+ Ba mu nzubu wa Isalele, bobu ne bakalenge babu, kabakunyanga kabidi dîna dianyi dia tshijila+ ne masandi abu a mu nyuma ne bitalu bia bakalenge babu padibu bafua nansha.8 Pakatekabu mushiku wa mbelu wabu pabuipi ne mushiku wa mbelu wanyi ne dibaya diabu dia mu luseke dia ku mushiku wa mbelu pabuipi ne dibaya dianyi dia mu luseke dia ku mushiku wa mbelu, kuikale anu tshimanu pankatshi panyi nabu,+ bakanyanga dîna dianyi dia tshijila ne malu mabi avuabu benze, nunku ngakabashipa mu tshiji tshianyi.+9 Mpindieu, bumbushe masandi abu a mu nyuma ne bitalu bia bakalenge babu kule nanyi, nunku meme nensombe munkatshi muabu bua kashidi.+10 “Kadi wewe, muana wa muntu, umvuija ba mu nzubu wa Isalele mudi ntempelo eu,+ bua bumvue bundu bua bilema biabu,+ ne badi ne bua kulonga tshifundu tshiende.*11 Bobu bumvue bundu bua malu onso adibu benze, udi ne bua kubaleja tshifundu tshia ntempelo, mushindu udiye, bipatukidi biende, ne bibuelelu biende.+ Ubaleje bifundu biende bionso ne mêyi ende mafunda, bifundu biende ne mikenji yende, ne ubifunde ku mêsu kuabu, bua balonde tshifundu tshiende tshionso ne batumikile mêyi mafunda ende.+12 Eu ke mukenji wa ntempelo. Tshitupa tshionso tshidi tshinyunguluke lusongo lua mukuna ntshitambe tshijila.+ Mona! Eu ke mukenji wa ntempelo.13 “Ebu mbunene ne bule bua tshioshelu mu nkubita+ (ku nkubita yonso bavua basakidile ntanta wa bunene bua tshianza).* Tshitaku tshiatshi tshidi nkubita umue, ne tshidi nkubita umue mu butshiama. Tshidi ne mubangubangu wa bunene bua ntanta wa tshianza tshibalula* ku muelelu watshi wonso. Etshi ke tshitaku tshia tshioshelu.14 Kumbukila panshi ku tshitaku too ne ku kabumba ka kuinshi kadi kanyunguluke, kudi nkubita ibidi, ne bunene buaku mbua nkubita umue. Kumbukila ku kabumba kakese kadi kanyunguluke too ne ku tshibumba tshinene tshidi tshinyunguluke, kudi nkubita inayi, ne bunene buatshi mbua nkubita umue.15 Dîku dia tshioshelu didi nkubita inayi mu bule bua muulu, ne nsengu inayi mmipatuke ku dîku dia tshioshelu.+16 Dîku dia tshioshelu didi ne nseke inayi ya bule bumue, nkubita 12 mu bule ne nkubita 12 mu butshiama.+17 Nseke inayi ya kabumba kadi kanyunguluke, idi nkubita 14 mu bule ne nkubita 14 mu butshiama; ne mubangubangu udi munyunguluke udi tshitupa tshia nkubita, ne tshitaku tshiatshi tshidi nkubita umue mu nseke yonso.“Bibandilu biatshi mbitangile ku est.”18 Pashishe, yeye wakangambila ne: “Muana wa muntu, mona tshidi Mukalenge Mutambe Bunene Yehowa wamba: ‘Aa ke mêyi a kulonda padibu benza tshioshelu, bua bamone mua kulambuilapu milambu ya kuosha mijima ne bua bamone mua kumiaminapu mashi.’+19 “‘Udi ne bua kufila muana mulume wa ngombe wa mu tshisumbu tshia ngombe bu mulambu wa mpekatu+ kudi bakuidi bena Lewi ba mu bana ba balume ba Sadoka,+ badi basemena pabuipi nanyi bua kungenzela mudimu,’ ke mudi Mukalenge Mutambe Bunene Yehowa wamba.20 ‘Udi ne bua kuangata ndambu wa mashi ende, kuela ku nsengu inayi ya tshioshelu, ku matumba anayi a kabumba kadi kanyunguluke, ku mubangubangu mu nseke yonso, bua kutshikezula ku mpekatu ne kutshibuikidila mpekatu.+21 Pashishe, wangate muana mulume wa ngombe, mulambu wa mpekatu, bua kumuoshila muaba musungula wa ntempelo, pambelu pa muaba munsantu.+22 Dituku dibidi neulambule mbuji muimpe wa mpumbu bu mulambu wa mpekatu; ne nebakezule tshioshelu ku mpekatu anu bu muvuabu batshikezule ku mpekatu ne muana mulume wa ngombe.’23 “‘Paudi ujikija kutshikezula ku mpekatu, neulambule muana mulume muimpe wa ngombe wa mu tshisumbu tshia ngombe ne tshimpanga tshimpe tshia mukoko tshia mu tshisumbu tshia mikoko.24 Udi ne bua kubifila kudi Yehowa, ne bakuidi badi ne bua kubiela mukele+ ne kubilambula Yehowa bu mulambu wa kuosha mujima.25 Mu matuku muanda mutekete neulambule mbuji wa mpumbu bu mulambu wa mpekatu ku dituku ku dituku,+ kabidi ne muana mulume wa ngombe wa mu tshisumbu tshia ngombe ne tshimpanga tshia mukoko tshia mu tshisumbu tshia mikoko; neulambule nyama idi kayiyi ne kalema.*26 Mu matuku muanda mutekete badi ne bua kubuikidila tshioshelu mpekatu, ne badi ne bua kutshikezula ne kutshibanjija.27 Padi matuku au akumbana, mu dituku dia muanda mukulu+ ne matuku adi alonda, bakuidi nebalambule milambu yenu* ya kuosha mijima ne milambu yenu ya diumvuangana pa tshioshelu; nunku nensanke bua bualu buebe,’+ ke mudi Mukalenge Mutambe Bunene Yehowa wamba.”

robotstxt: allowed

filter: keep


text:
KIFUNDWA 17
Le Batadi ba Bipindi Betukwashanga Namani?
Bisonekwa bya Kingidiki bya Bwine Kidishitu bitela misunsa mivule Banabasa ne mutumibwa Polo. Bano bana-balume bādi batadi bendakana, bādi bapempula bipwilo bibajinjibajinji. Mwanda waka? Bādi batele mutyima binebine ku būmi bwa ku mushipiditu bwa banababo mu kipwilo. Polo wānenene amba wādi usaka ‘kujoka bidi akapempule banababo’ ne kumona mobekadile. Wādi wenda makilometele tutwa na tutwa mwanda wa kukebakankamika. (Bilongwa 15:36) Uno o mutyima udi na batadi bendakana dyalelo.
Bailanga kwitukankamika. Mutadi ne mutadi wa kipindi upempulanga bipwilo kubwipi kwa 20, misunsa ibidi pa mwaka, na kulonga yenga umo pa kipwilo ne kipwilo. Tukokeja kumwena mpata mu bwino bwa bano batutu ne mu bwa bakaji babo, shi ekale i basonge. Beelelanga’ko kuyuka banuke ne batame bene kumo, kadi badi na mutyima wa kwitutwala mu busapudi ne mu kufundija bantu Bible. Bano batadi baloñanga bupempudi bwa bukumbi pamo na bakulumpe, kadi betukankamikanga na kunena mashikulu akankamika ku kupwila ne ku bitango.
Batanga bantu bonso mutyima. Batadi ba bipindi bakambakenanga būmi bwa ku mushipiditu bwa bipwilo. Bekalanga bebunga pamo na bakulumpe ne bengidi ba mingilo mwanda wa kumona muswelo wendelela kipwilo ne kwibapa madingi a mwa kuvuijija biselwa byabo. Bakwashanga bapania babwanye kusapula senene, kadi basangelanga kwiyuka na bapya bebwejeje’ko ne kuteja mobendelela ku mushipiditu. Bano batutu bonso bepānanga na mutyima tō bwa ‘bengidi netu mwanda wa kamweno ketu.’ (2 Kodinda 8:23) Bine, tufwaninwe kwiula lwitabijo lwabo ne kwipāna kobepēne kudi Leza.
Mwanda waka batadi bendakana bapempulanga bipwilo?
I muswelo’ka okamwena mu bupempudi bwabo?


text:
Ndi musue kubala tshiena-bualu etshi mu %%
Bible ku Enternete | BIBLE—NKUDIMUINU WA BULONGOLODI BUPIABUPIA
Ndi musue kubala tshiena-bualu etshi mu %%
-
Didila dia muprofete ulomba diambuluisha (1-4)
-
Bena Kasada, tshiamu tshia mudimu tshia Nzambi bua dilumbuluisha (5-11)
-
Muprofete udi utendekena Yehowa (12-17)
-
‘Nzambi wanyi, wewe kutu ufua to’ (12)
-
‘Wewe udi mukezuke kezukezu kuyi mua kutangila bualu bubi’ (13)
1 Dîyi divua muprofete Habakuka mupete mu tshikena kumona didi ne:
2 Yehowa wanyi, too ne dîba kayi dindi ne bua kudila ndomba diambuluisha, kadi wewe kuyi uteleja?+
Too ne dîba kayi dindi ne bua kulomba diambuluisha bua malu a tshikisu, kadi wewe kuyi wenza bualu?+
3 Bua tshinyi udi ummueneshisha malu mabi?
Ne bua tshinyi udi ulekela dikengeshangana?
Bua tshinyi kabutu ne malu a tshikisu bidi kumpala kuanyi?
Ne bua tshinyi matandu ne diluishangana bidi bivula?
4 Kabidi, mbatekeshe bukole bua mukenji,Ne kabena bakumbaja kulumbuluisha kuakane nansha.
Bualu muntu mubi udi unyunguluka muntu muakane;Ke bualu kayi mbakonyangaje kulumbuluisha kuakane.+
5 “Tangilayi munkatshi mua bisamba ne teyayi ntema!
Tangilayi nukema ne katshilayi;Bualu, bualu nebuenzeke mu matuku enuBunuabenga kuitaba nansha bikalabu banuambilabu.+
6 Bualu, mona ndi njula bena Kasada,+Tshisamba tshidi katshiyi ne luse, tshidi tshienza malu lukasa lukasa.
Badi babutula bitupa binene bialabale bia bulobaBua kunyenga nzubu idi kayiyi yabu.+
7 Badi batshinyishangana ne bakuatshishangana buôwa.
Badi baditekela kuabu kulumbuluisha ne buabu bukokeshi.+
8 Tubalu tuabu tudi ne lubilu kupita nkashama,Ne badi ne luonji lukole kupita mbua ya ditu butuku.+
Tubalu tuabu tua mvita tudi tudiela kumpala;Tubalu tuabu tudi tufumina kule.
Tudi tupueka lubilu bu nyunyi wa mukanku udi uya lubilu bua kudia.+
9 Buonso buabu badi balua ne lungenyi lutuma anu ku malu a tshikisu.+
Disangisha dia mpala yabu didi bu lupepele lua ku est,+Ne badi babakula badi bakuatshibue bu lusenga.
10 Badi bapetula bakalengeNe baseka bakokeshi banene.+
Badi baseka muaba mukolesha wonso;+Badi bimanyika dibula dia buloba ne bawukuata.
11 Pashishe, badi baya kumpala bu lupepele ne bapita ne njila,Kadi nebalue bena tshibawu,+Bualu badi bamba mudi bukole buabu bufumina kudi nzambi wabu.”+
12 Yehowa wanyi, wewe kuenaku katshia ku bikondo bia tshiendelele anyi?+
Nzambi wanyi, Wa Tshijila wanyi, wewe kutu ufua+ to.
Yehowa wanyi, wakabasungula bua kulumbuluisha;Dibue dianyi,+ wewe wakabateka bua kunyoka.+
13 Mêsu ebe mmakezuke kezukezu kaayi mua kutangila bualu bubi,+Ne wewe kuena mua kuitaba malu mabi.+
Kadi bua tshinyi udi ulekela bena tshitunguNe ushala mupuwe padi muntu mubi umina muntu udi muakane kumupita?+
14 Bua tshinyi udi uvuija muntu bu mishipa ya mu mbuu,Bu bintu bidi bidikoka panshi bidi kabiyi ne mfumu?
15 Yeye udi ubajudila buonso buabu ku ndobo.
Udi ubakuata mu kapamba kende,Ne udi ubasangisha mu bukondo buende bua mishipa.
Ke bualu kayi udi usanka bikole.+
16 Ke bualu kayi udi upesha kapamba kende milambuNe ulambula bukondo buende bua mishipa milambu;Bualu ku diambuluisha diayi tshitupa tshiende ntshilengele,Ne biakudia biende mbitambe buimpe.
17 Nunku, yeye neatungunuke ne kupatula bintu bia mu kapamba kende anyi?
Yeye neatungunuke ne kushipa bisamba kakuyi luse anyi?+
Tumina bantu
Tumina bantu
BIBLE—NKUDIMUINU WA BULONGOLODI BUPIABUPIA
Habakuka 1
Tshiluba
Bala Bible ku Enternete
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Lumingu lua dia 7-13/8
YEHEZEKELE 28-31
Musambu wa 85 ne disambila
Mêyi a mbangilu (Min. 3 anyi mikese)
BIUMA BIA MU DÎYI DIA NZAMBI
“Yehowa wakafuta tshisamba tshia bantu bavua kabayi bamutendelela”: (Min. 10)
Yhz 29:18: Nebukadenesâ mukalenge wa Babilona kakapeta difutu bua muvuaye mutate bua kutshimuna Tulo (it-2-F 1125 §3)
Yhz 29:19: Nebukadenesâ wakangata Ejipitu bu tshintu tshinyenga mu mvita pa muaba wa Tulo (it-1-F 713 §8)
Yhz 29:20: Yehowa wakafuta bena Babilona bualu bavua benze malu bua dîna diende (g86-F 8/11 27 §4-5)
-
Dikeba bubanji bua mu Dîyi dia Nzambi: (Min. 8)
Yhz 28:12-19: Mmunyi muvua malu avua bakokeshi ba mu Tulo benza mafuanangane ne avua Satana muenze? (it-2-F 550 §3, 4)
Yhz 30:13, 14: Mêyi a buprofete aa akakumbana bishi? (w03 1/7 32 §1-3)
Dibala dia Bible dia lumingu elu ndikulongeshe tshinyi bua Yehowa?
Mbubanji kayi bukuabu buudi mupete mu dibala dia Bible dia lumingu elu?
-
Dibala dia Bible: (Min. 4 anyi mikese) Yhz 29:1-12
DIFILA BIKOLE KU MUDIMU WA BUAMBI
Longolola tshia kuamba mu buambi ngondo eu: (Min. 15) Diyukidilangana dimanyine pa “Tshia kuamba.” Ela filme wa tshia kuamba, nuakule bua malu manene adimu pashishe nupite ku mukuabu. Kankamija bamanyishi bua bakule bua malu adi panshi aa padibu bayisha ne bua bayishe bimpe ne filme wa Udiku musue kumvua lumu luimpe anyi? padibu bafila broshire wa Lumu luimpe.
TUIKALAYI NE NSOMBELU WA BUENA KRISTO
Musambu wa 82
Majinga a tshisumbu: (Min. 5) Bikalaku kakuyi majinga aa, nuyukidilangane bua malongesha anudi bapete mu Annuaire. (yb17-F 35-36 ne kazubu mu dibeji dia 35)
“Ditatshisha bua kuikala ne ngikadilu ya kudi Nzambi: Budipuekeshi”: (Min. 10) Diyukidilangana. Ela filme wa Epuka malu adi anyanga lulamatu: Lutambishi.
Dilonga dia Bible dia tshisumbu: (Min. 30) kr “Tshitupa 5: Dilongesha dia Bukalenge: Dilongesha bena mudimu ba Mukalenge,” nshap. 16 §1-5, ne tuzubu tua ne: “Ntendelelu wa mu dîku” ne “Bisangilu bia ku tshidimu bidi bisangisha bantu ba Nzambi”
Diambulula, ne kadiosha ka lumingu lualua (Min. 3)
Musambu wa 20 ne disambila